ਲਾਕੇਟ ਚੈਟਰਜੀ
ਲਾਕੇਟ ਚੈਟਰਜੀ (ਅੰਗ੍ਰੇਜ਼ੀ: Locket Chatterjee; ਜਨਮ 4 ਦਸੰਬਰ 1974) ਇੱਕ ਭਾਰਤੀ ਅਭਿਨੇਤਰੀ, ਸਿਆਸਤਦਾਨ ਅਤੇ ਹੁਗਲੀ (ਲੋਕ ਸਭਾ ਹਲਕਾ), ਪੱਛਮੀ ਬੰਗਾਲ, ਭਾਰਤ ਲਈ ਸੰਸਦ ਮੈਂਬਰ ਹੈ। ਉਹ ਕਲਾਸੀਕਲ ਡਾਂਸਰ ਵੀ ਹੈ। ਉਸਨੇ ਭਰਤ ਨਾਟਿਅਮ, ਕਥਕਲੀ, ਮਨੀਪੁਰੀ ਅਤੇ ਰਚਨਾਤਮਕ ਵਿੱਚ ਆਪਣੀ ਸਿਖਲਾਈ ਪੂਰੀ ਕੀਤੀ, ਪਰ ਇੱਕ ਅਭਿਨੇਤਰੀ ਦੇ ਤੌਰ 'ਤੇ ਜਾਣੀ ਜਾਂਦੀ ਹੈ। ਪਹਿਲਾਂ, ਉਹ ਪੱਛਮੀ ਬੰਗਾਲ ਵਿੱਚ ਭਾਰਤੀ ਜਨਤਾ ਪਾਰਟੀ ਦੀ ਮਹਿਲਾ ਵਿੰਗ, ਭਾਜਪਾ ਮਹਿਲਾ ਮੋਰਚਾ ਦੀ ਸੂਬਾ ਪ੍ਰਧਾਨ ਸੀ। ਹੁਣ ਉਹ ਭਾਰਤੀ ਜਨਤਾ ਪਾਰਟੀ, ਪੱਛਮੀ ਬੰਗਾਲ ਦੀ ਜਨਰਲ ਸਕੱਤਰ ਹੈ।